שלום xxxxxx,

הנידון: **"המובילות"** – תוכנית המנהיגות לנשים במקצועות המדעים של HIT

התהום הפעורה בין נשים וגברים בכל המקצועות הריאליים באקדמיה ובשוק העבודה היא עובדה ידועה ומוכחת. **אף על פי ש-58% מהסטודנטים לתואר ראשון בישראל הם נשים, ייצוגן בתחומי המתמטיקה, הסטטיסטיקה, מדעי המחשב (26%) וההנדסה (29%) הוא הנמוך ביותר מבין הקבוצות השונות באוכלוסייה.** בתיכון יותר בנים מבנות נבחנים בבגרות ברמה של 5 יחידות, כשהפער הגדול ביותר נמצא במדעי המחשב. יש הפרש של 30% בין מספר הבנים ומספר הבנות הנבחנים ב-5 יחידות במתמטיקה, והפרש של 60% בין מספרי הבנים והבנות הנבחנים בבחינות הבגרות במחשבים. הפער המגדרי מחריף עוד יותר בתקופת השירות הצבאי. בגלל חוסר הרקע במקצועות הריאליים, נשים בצה"ל מחמיצות הזדמנויות להתגייס ליחידות עילית טכנולוגיות.

..... ונראה שמה שהיה הוא שיהיה.

**גם ב-HIT המכון הטכנולוגי חולון, על אף הישגים ניכרים בחתירה לשוויון מגדרי, רק 23% (690) מתוך כמעט 3,000 הסטודנטים הלומדים לתארים בהנדסה, מדעי המחשב, מתמטיקה וניהול טכנולוגיה הם נשים.**

אך אנחנו ב-HIT איננו נרתעים מנתונים אלו. נהפוך הוא, אנו נחושים יותר מתמיד "לנצח את הסטטיסטיקה", ולשם כך אנחנו משיקים תוכנית עידוד ייחודית שתמשוך סטודנטיות למקצועות הריאליים ותסייע להן בלימודים.

קראנו לתוכנית זו **"המובילות"**. התוכנית נועדה להביא נשים צעירות עם פוטנציאל גבוה להצליח במקצועות המדעים לתוכניות הטכנולוגיות הנחשבות של HIT. המכון הטכנולוגי יתמוך בסטודנטיות בכל הבחינות – כלכלית, תרבותית, חברתית ואקדמית.

**תוכנית "המובילות"** כוללת את המרכיבים הבאים:

* **תמיכה כלכלית** –לשכת נשיא המכון תעניק **מלגת עידוד** בסך 1,000$ בכל שנה משנות הלימודים לתואר, ללא קשר לתמיכה נוספת מסיבות סוציו-אקונומייות.
* **תמיכה תרבותית** – היחידה לשוויון מגדרי תספק תוכניות אימון מיוחדות שמטרתן **לשבור את תרבות האפליה המגדרית** נגד נשים במקצועות המדעים, לבנות אצל הסטודנטיות בטחון עצמי ולהקנות מיומנויות שיכינו את הנשים הללו לתבוע את מקומן הראוי בתעשיית ההיי-טק.
* **תמיכה חברתית** – באמצעות פיתוח ויישום של פרוייקטים המכוונים לשיפור הקהילה והחברה.
* **תמיכה אקדמית** - לשכת דיקאן הסטודנטים תציע תגבורים מיוחדים והוראה מתקנת לאלה הנזקקות לכך, וכן תסייע בהקניית מיומנויות לפיתוח קריירה.

**מטרתה של תוכנית "המובילות*"* בשלביה הראשונים: להגדיל את שיעורי ההרשמה של סטודנטיות למקצועות המדעיים ב-HIT מ-690 ל-810 נשים מוכשרות, כלומר גידול של 18% בקירוב.**

בצעד נועז וחסר-תקדים, **החלטנו ב-HIT לקחת על עצמנו את מימון השנה הראשונה של התוכנית ונעניק 3000₪ לכל סטודנטית,** בתקווה שאגודת ידידי המכון בישראל תתגייס לאתגר ותשלים מימון התוכנית המלאה (3 שנים נוספות). לשם כך אנו מנצלים הזדמנות זו ליצור עימכם שותפות בתמיכה בסטודנטיות המוכשרות הללו במהלך שנות לימודיהן לתואר.

אפשרויות תרומה:

3,000₪ מימון סטודנטית לשנה אחת

6,000₪ מימון סטודנטית במשך שנתיים (תאפשר לסטודנטיות למדעי המחשב להשלים את תואר ה-B.Sc התלת-שנתי)

9,000₪ מימון סטודנטית במשך שלוש שנים (תאפשר לסטודנטיות להנדסה ולניהול טכנולוגיה להשלים את תואר ה-B.Sc)

התרומות יכולות להתבצע בשנה אחת, או במקרה של כמה שנות תמיכה, בכל שנה בנפרד.

נשמח לעדכן אתכם בדבר התקדמות הסטודנטיות שבתמיכתכם, ונעודד אתכם להיפגש עימן ולשמוע מהן על חוויותיהן האישיות כמובילות טכנולוגיות בעתיד.

**HIT מכון טכנולוגי חולון, החוגג יובל שנים להקמתו, נחשב לאחד המוסדות לעיצוב ולטכנולוגיה המובילים בישראל. ב-HIT 4,500 סטודנטים הלומדים בחמש פקולטות – הנדסה, מדעים, טכנולוגיה וניהול תעשייה, טכנולוגיות למידה, והפקולטה היחידה בישראל לטכנולוגיות דיגיטליות ברפואה, שהושקה בשבוע שעבר. אנחנו במכון חשים מחויבות ליישם את המומחיות שלנו בניהול ידע במקצועות הטכנולוגיה כדי להכשיר את הדור הבא של מנהיגי התעשייה בישראל, ואנחנו לא עוצרים שם. HIT שואף ליצור רשת של בוגרים איכותיים המבינים את אחריותם לחברה ולקהילה, כמו גם את הערכים האנושיים והתרבותיים שחייבים להנחות אותם בדרכם המקצועית.**

נשמח לתרומתכם לתוכנית "המובילות", ואנו מעריכים מאוד את השותפות עימכם ביוזמה מכוננת זו, שתעזור לגדל את הדור הבא של נשות טכנולוגיה בישראל.

בברכה,